АҞӘА, жьҭаара 7 - Sputnik. Аԥсны аҩнуҵҟатәи аусқәа рминистрра аусзуҩцәа ауааԥсыра агәҽанҵаратә усура мҩаԥыргалоит амассатә уснагӡатәқәа рыҽрыладмырхәларци амаҵзурақәа рнаплакқәеи ауаажәларратә транспорт амаҵзуцәеи ишьақәыргылоу аԥҟарақәа ирықәныҟәаларци. Абри атәы аанацҳауеит аусбарҭа асаит.
Раԥхьа иргыланы арҭ аԥҟарақәа ирықәныҟәалароуп азеиԥш крыфарачара аобиектқәа, аҭааҩцәа рзы ирхиазароуп асанитар-епидемиологиатә нормақәа ирықәшәо аҭагылазаашьақәа, асоциалтә дистанциа. Ауснагӡатә аиҿкаара иалахәхоит ақалақьтә усбарҭақәеи араионтә ҟәшақәеи русзуҩцәа аҭыԥантәи ахадарақәа азинмчра змоу русбарҭақәеи русзуҩцәа.
Аԥсны ААР аҳәынҭавтоинспекциа аусзуҩцәа ауаажәларратә транспорти амаршруттә таксиқәеи рныҟәараан асанитар-епидемиологиатә ҭагылазаашьа анормақәа ишрықәныҟәо хылаԥшра арҭоит.
Аминистрра ауааԥсыра рахь ааԥхьара ҟарҵеит аԥкрақәа ирықәныҟәаларц.
Аԥсны иахьаҵанакуа жьҭаара 5 инаркны акоронавирустә инфекциа аламырҵәаразы иалагалоуп аԥкрақәа.
Иахьазы Аԥсны иахьаҵанакуа 1868-ҩык чмазцәахахьеит, урҭ рҟынтәи 655-ҩык ргәабзиара шьақәгылеит, 15-ҩык рыԥсҭазаара иалҵит.
Иара убас шәаԥхьар ҟалоит:
COVID-19 аҽацәыхьчаразы аԥкрақәа амчра роуит
АҞӘА, жьҭаара 28 - Sputnik. Иҳаҩсыз уахыки-ҽнаки рыла COVID-19 зцәа иалоу реилкааразы атестқәа 458 ҟаҵан, урҭ рахьтә акоронавирус аарԥшын 106 тест рҟны ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 137-ҩык ауааԥсыра, урҭ рахьтә 118-ҩык акоронавирус адиагноз рзышьақәырӷәӷәоуп, рҭагылазаашьа бааԥсуп 26-ҩык, ибжьаратәуп - 40-ҩык, илҩаауп 15-ҩык апациентцәа. Гәдоуҭатәи агоспиталь иҭашәеит жәҩык ачымазцәа.
Аҟәа асасааирҭа "Аиҭар" ашҭаҿы иаадыртыз амобилтә госпиталь аҟны ишьҭоуп акоронавирус зыдбалоу 51-ҩык апациентцәа. 47-ҩык рҭагылазаашьа бжьаратәуп ҳәа иԥхьаӡоуп, ԥшьҩык рҭагылазаашьа бааԥсуп. Амобилтә госпиталь аҟынтәи илҩаауп быжьҩык.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит ачымазара ҿкы рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа зегьы шәрыԥхьар ҟалоит абра>>
"Ҳраион аҿы ари аҩыза аҽаҩра ҟамлацызт уҳәар ҟалоит. Сынтәа аџьықәреи ахаҭабзиара бзиоуп, алаҵараангьы аҭагалараангьы амшқәа ақәшәеит, зынӡа ахьы иаҩызоуп. Иааидкылан 950 гектар аџьықәреи лаҵаны иҳаман. Гектаркнтә ҩ-тоннаки бжаки ҟалар акәын. Аибашьра еилгеижьҭеи ас еиԥш аҽаҩра ҳамҩбацызт. Аҽаҩра амш иахьыԥшуп, ажәларгьы ибзианы аус адырулан, ҳәарада, алҵшәагьы ҟалеит. Ажәакала, аҭагылазаашьақәеи зегьы еиқәшәеит, ауаа ахагьы роуит, аԥсабарагьы иара атәы ҟанаҵеит", - еиҭеиҳәеит Џьынџьал.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: